கேள்வி: மன்னார்குடி ராசகோபால சுவாமி கோயில் - பெயர்க்காரணம் பற்றி தகவல் சொல்.
பதில்: மன்னார்குடிக்‌ கல்வெட்டுகளில்‌ இக்கோயிலின்‌ பெயர்‌ “இராசாதிராச விண்ணகர்‌” என்று குறிக்கப்படுவதாள்‌, இக்கோயில்‌ சோழப்‌ பெருவேந்தன்‌ இராஜாதிராஜ சோழன் பெயரால்‌ ஏற்படுத்தப்பட்டவொன்று ஆகும். முதற்‌ குலோத்துங்க சோழன்‌ காலத்திலிருந்தே இக்கோயில்‌ இறைவனுக்கு “வண்டு வராபதி ஆழ்வார்‌” என்ற பெயர்‌ வழங்கி வந்திருக்கின்றது. நான்கு வேதங்களையும் கற்றுணர்ந்த பெரியோர்கள் இங்கு வாழ்ந்தமையால் ராஜாதி ராஜ சதுர்வேதி மங்கலம் என்றும், செண்பக மரங்கள் அடர்ந்த காடுகள் நிறைந்து காணப்பட்டதனால் சென்பகாரண்யா க்ஷேத்திரம் எனவும், குலோத்துங்க சோழன் இக்கோயிலை அமைத்தபடியால் குலோத்துங்க சோழ விண்ணகரம் என்றும், ஸ்ரீ ராஜகோபாலன் கோயில் கொண்டிருப்பதால் ராஜமன்னார்குடி என்றும், மன்னர்கள் கோபாலனுக்கு கோயில் கட்டியதால் மன்னார்கோயில் என்றும், இவ்வூர் அழைக்கப்படுகிறது.